ROMÂNIA

JUDEŢUL BUZĂU

MUNICIPIUL BUZĂU

- CONSILIUL LOCAL -

**H O T Ă R Â R E**

privind aprobarea cuantumului și numărului de burse care se acordă elevilor

din ȋnvățământul preuniversitar de stat din municipiul Buzău

pentru semestrul I al anului școlar 2021 -2022

Consiliul Local al Municipiului Buzău, județul Buzău, întrunit în şedinţă ordinară;

Având in vedere:

- adresa nr.11472/27.09.2021 a Inspectoratului Școlar Județean Buzău;

- referatul de aprobare al primarului municipiului Buzău, înregistrat sub nr. 213/19.10.2021;

- raportul comun de specialitate nr. 155.470/19.10.2021 al serviciului Buget, Evidență Venituri si Cheltuieli și Serviciului Juridic și Contencios Administrativ;

- avizul Comisiei pentru tranziția la economia circulară, buget, finanțe, agricultură, turism și relații internaționale;

- avizul Comisiei pentru educație, tineret, culte, activităţi social-culturale, activități sportive și de agrement;

- prevederile art. 9 alin.(7), art. 82, alin. (1), (2) și (3) și art. 105, alin. (2), lit. d) din Legea educației naționale nr. 1/2011, cu modificările și completările ulterioare;

- prevederile Hotărării Guvernului nr. 1094/2021 pentru aprobarea cuantumului minim al burselor de performanță, de merit, de studiu și de ajutor social pentru elevii din ȋnvățământul preuniversitar de stat, cu frecvență, care se acordă, ȋn anul școlar 2021 -2022;

- prevederile Ordinului MECTS nr. 5576/2011 privind aprobarea Criteriilor generale de acordare a burselor elevilor din ȋnvățământul preuniversitar de stat, cu modificările și completările ulterioare.

- prevederile *Legii bugetului de stat pe anul 2021, nr.15/2021;*

În temeiul prevederilor art. 129, alin. (1), alin. (2), lit. d), alin. 7, lit. a), art. 139, alin. (1), coroborat cu art. 5, lit. ee) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1. –**Se aprobă acordarea unui număr de burse pentru elevii din învățământul preuniversitar de stat din municipiul Buzău, în semestrul I al anului școlar 2021-2022, conform adresei nr 11472/27.09.2021 a Inspectoratului Școlar Județean Buzău in funcție de tipul bursei astfel:

1) 109 burse de performanță;

2) 6938 burse de merit;

3) 589 burse de studiu;

4) 2343 burse de ajutor social.

**Art. 2. –**Se aprobă cuantumul burselor prevazute la art. 1, conform prevederilor Hotărârii Guvernului nr.1094/ 12.10.2021 după cum urmeaza :

1) 100 lei/elev/lună burse de performanță;

2) 100 lei/elev/lună burse de merit;

3) 100 lei/elev/lună burse de studiu;

4) 100 lei/elev/lună burse de ajutor social.

**Art. 3. –**Se aprobă numărul și tipul de burse pentru fiecare instituție de ȋnvățământ preuniversitar de stat din municipiul Buzău, conform Anexei care face parte integrantă din prezenta hotărâre.

**Art. 4. –**Acordarea burselor prevazute de prezenta hotărâre se face începând cu semestrul I al anului școlar 2021-2022.

**Art. 5. –** (1)Acordarea burselor se face ȋn strictă concordanță cu prevederile Legii nr.1/2011 și ale Ordinului nr.5576/2011, ȋn baza criteriilor specifice aprobate de consiliile de administrație, ȋn limitele fondurilor repartizate potrivit listei prevăzute la Art.3 și ȋn raport cu integralitatea efectuării de către elevi a activităților școlare, ȋntreaga răspundere revenind unitaților de invățământ preuniversitar de stat și Inspectoratului Şcolar Județean Buzău.

(2)Nu pot constitui criterii de acordare/neacordare a burselor, religia, rasa, sexul, apartenența politică a elevului sau a familiei acestuia, apartenența la organizații legal constituite, studiile efectuate ȋn străinătate, precum și accesul la burse din alte surse

**Art. 6. –** (1)Bursele se acordă pe perioada cursurilor școlare, inclusiv pe timpul pregătirii și susținerii examenului de bacalaureat, examenului de certificare a calificării profesionale și pe perioada pregătirii practice,

(2) Prin excepție de la prevederile alin.(1) bursele de ajutor social se acordă și pe perioada vacanțelor școlare categoriilor beneficiare , care se ȋncadrează ȋn situațiile prevăzute de art,19 din Ordinul nr.5576/2011.

**Art. 7.–** Finanțarea cheltuielilor prevăzute de prezenta hotărâre se face din bugetul de stat, din sume defalcate de TVA.

**Art. 8. –** Primarul municipiului Buzău, prin intermediul Direcţiei Economice și a ordonatorilor terțiari de credite, vor aduce la îndeplinire prevederile prezentei hotărâri.

**PREŞEDINTELE ŞEDINŢEI,**

Consilier local Oana Matache

**CONTRASEMNEAZĂ:**

**SECRETARUL GENERAL AL MUNICIPIULUI BUZĂU,**

Eduard Pistol

Buzău, 27.10.2021

Nr. 171

Această Hotărâre a fost adoptată de Consiliul Local al Municipiului Buzău în sedinţa din data de 27.10.2021, cu respectarea prevederilor art. 139, alin. (1), coroborat cu art. 5, lit. ee) din O.U.G. nr. 57/2019 privind Codul administrativ, cu modificările și completările ulterioare, cu un număr de 23 voturi pentru, din numărul total de 23 consilieri în funcţie şi 23 consilieri prezenţi la şedinţă.

ROMÂNIA

JUDEŢUL BUZĂU

MUNICIPIUL BUZĂU

**-PRIMAR-**

Nr. 213/CLM/ 19.10.2021

**REFERAT DE APROBARE**

la proiectul de hotărâre privind aprobarea cuantumului și numărului de burse

care se acordă elevilor din ȋnvățământul preuniversitar de stat din municipiul Buzău

pentru semestrul I al anului școlar 2021 -2022

In baza prevederilor Legii nr.1/2011 privind educația națională, cu modificările și completările ulterioare, a prevederilor O.M.E.C.T.S. nr. 5576/2011 privind aprobarea Criteriilor generale de acordare a burselor elevilor din ȋnvățământul preuniversitar de stat, cu modificările și completările ulterioare, a adresei Inspectoratului Scolar al Municipiului Buzău cu privire la numărul și tipul de burse pentru fiecare unitate de ȋnvățământ preuniversitar de stat de pe raza municipiului Buzău nr.11.472/27.09.2021 se impune aprobarea burselor școlare și cuantumul acestora pentru semestrul I al anului școlar 2021 -2022, pentru elevii cuprinși ȋn ȋnvățământul preuniversitar de stat din unitățile de ȋnvățământ preuniversitar de stat din municipiul Buzău.

Menționez că sumele alocate cu titlu de burse provin de la bugetul de stat din sume defalcate din TVA, cuantumul burselor și numărul acestora fiind apanajul Consiliului Local al Municipiului Buzău, sens în care am promovat alăturatul proiect de hotărâre.

**PRIMAR,**

Constantin Toma

ROMÂNIA

JUDEŢUL BUZĂU

PRIMARIA MINICIPIULUI BUZǍU

DIRECŢIA ECONOMICĂ

Serviciul buget,evidenţă venituri şi cheltuieli

Serviciul Juridic și Contencios Administrativ,

Nr. 155.470/19.10.2021

**R A P O R T D E S P E C I A L I T A T E**

la proiectul de hotărâre privind aprobarea cuantumului și numărului de burse

care se acordă elevilor din ȋnvățământul preuniversitar de stat din municipiul Buzău pentru semestrul I al anului școlar 2021 -2022

Având ȋn vedere:

Prevederile art.105, alin. (2), lit. d) din Legea educației naționale nr.1/2011, cu modificările și completările ulterioare, *“ Finanțarea complementară se asigură din bugetele locale ale unităților administrativ-teritoriale de care aparțin unitățile de ȋnvățământ preuniversitar și din sume defalcate din taxa pe valoarea adăugată, aprobate anual prin legea bugetului de stat cu această destinație, pentru următoarele categorii de cheltuieli:litera d) cheltuieli cu bursele elevilor”*

Prevederile Legii nr.38/17.01.2019, publicată ȋn Monitorul Oficial nr. 53/21.01.2019, care modifică art. 82 alin. (1) din Legea educației naționale nr.1/2011 conform cărora *“Elevii de la cursurile cu frecvență din ȋnvățământul preuniversitar de stat beneficiază lunar de burse de performanță, de burse de merit, de burse de studiu și de burse de ajutor social”*

Prevederile art. 3 alin. (1) și (2) și art. 4 alin. (2) din Anexa 1 la Ordinul nr. 5576/2011 privind aprobarea Criteriilor generale de acordare a burselor elevilor din ȋnvățământul preuniversitar de stat conform cărora*: ”Bursele se acordă din bugetele locale ale unităților administrativ - teritoriale de care apațin unitățile de ȋnvățământ preuniversitar, potrivit prevederilor art.105 alin.(2) din Legea educației naționale nr.1/2011. Bursele se acordă ȋn limita fondurilor aprobate cu această destinație.Cuantumul unei burse acordate din sumele defalcate din unele venituri ale bugetului de stat și numărul acestora se stabilesc anual prin hotărâre a consiliului local…..”*

Prevederile Hotărării Guvernului nr. 1094/12.10.2021 pentru aprobarea cuantumului minim al burselor de performanță, de merit, de studiu și de ajutor social pentru elevii din ȋnvățământul preuniversitar de stat, cu frecvență, care se acordă, ȋn anul școlar 2021 -2022, prin care se stabilește cuantumul minim al burselor de performanță, de merit, de studiu și de ajutor social de care pot beneficia elevii din ȋnvățămȋntul preuniversitar de stat, cu frecvență, ca fiind de 100 de lei;

AdresaInspectoratului Scolar al Municipiului Buzău cu privire la numărul și tipul de burse pentru fiecare unitate de ȋnvățământ preuniversitar de stat de pe raza municipiului Buzău nr. 11.472/27.09.2021

Propunem aprobarea proiectului de hotărâre privind aprobarea numărului de burse și cuantumul acestora acordate elevilor din unitățile de ȋnvățământ preuniversitar de stat din municipiul Buzău ȋn semestrul I al anului școlar 2021 -2022 astfel:

- 109 burse de performanță pentru elevii care:

a) au obținut locurile I, II sau III la etapele naționale ale olimpiadelor și concursurilor școlare naționale organizate de Ministerul Educației, Cercetării, Tineretului și Sportului;

b) s-au calificat ȋn loturile de pregătire organizate de Ministerul Educației, Cercetării, Tineretului și Sportului pentru competițiile internaționale;

c) au obținut locurile I, II sau III la etapele naționale ale competițiilor/concursurilor cultural – artistice, cu caracter sportiv sau cu caracter tehnico- științific, de nivel național, organizate de Ministerul Educației, Cercetării, Tineretului și Sportului;

ȋn cuantum de 100 lei/lună/elev/pe perioada cursurilor școlare, inclusiv pe timpul pregătirii și susținerii examenului de bacalaureat, examenului de certificare a calificării profesionale și pe perioada pregătirii practice ;

Bursele de performanță obținute ȋn baza prevederilor de mai sus se acordă pe perioada anului școlar următor celui ȋn care s-au obținut rezultatele menționate.

Pot păstra bursa elevii promovați și care au obținut nota 10 sau, după caz, calificativul Foarte bine la purtare.

- 6938 burse de merit pentru elevii care:

a) au rezultate deosebite la ȋnvățătură: au obținut media generală de cel puțin 8,50 și nota 10 la purtare ȋn anul școlar anterior, respectiv ȋn primul semestru al anului școlar, pentru elevii aflați ȋn clasele de ȋnceput ale ȋnvățământului gimnazial,liceal sau profesional;

b) care au obținut locurile I,II sau III la etapele județene ale olimpiadelor și concursurilor școlare naționale organizate de Ministerul Educației, Cercetării, Tineretului și Sportului

c) care au obținut locurile I, II, III la etapele județene ale competițiilor/concursurilor cultural -artistice, cu caracter sportiv sau cu caracter tehnico – științific, de nivel național, organizate de MECTS;

ȋn cuantum de 100 lei/lună/elev/pe perioada cursurilor școlare, inclusiv pe timpul pregătirii și susținerii examenului de bacalaureat, examenului de certificare a calificării profesionale și pe perioada pregătirii practice ;

- 589 burse de studiu se acordă elevilor care provin din familii cu un venit lunar mediu pe membru de familie pe ultimile 3 luni cel mult egal cu salariul minim pe economie și care ȋndeplinesc simultan condițiile: au media generala peste 7,00 și nota 10 la purtare în semestrul anterior celui ȋn care se acordă bursa.

Bursele de studiu se acordă în conformitate art. 9 alin. (2) și art. 10 din Ordinul nr. 5576/2011 privind aprobarea Criteriilor generale de acordare a burselor elevilor din ȋnvățământul preuniversitar de stat, cu modificările și completările ulterioare;

ȋn cuantum de 100 lei/lună/elev/pe perioada cursurilor școlare, inclusiv pe timpul pregătirii și susținerii examenului de bacalaureat, examenului de certificare a calificării profesionale și pe perioada pregătirii practice.

- 2343 burse de ajutor social se vor acorda în conformitate cu prevederile art.11-16 și art. 19 din Ordinul nr. 5576/2011 privind aprobarea Criteriilor generale de acordare a burselor elevilor din ȋnvățământul preuniversitar de stat, cu modificările și completările ulterioare;

ȋn cuantum de 100 lei/lună/elev/ atât pe perioada cursurilor școlare, inclusiv pe timpul pregătirii și susținerii examenului de bacalaureat, examenului de certificare a calificării profesionale și pe perioada pregătirii practice cât și pe perioada vacanțelor școlare.

Director Executiv Adjunct, Şef serviciu,

Daniela Gogea Nicoleta Căpătînă

Consilier Juridic

Viorel Dima